ამბროლაურის მუნიციპალიტეტის მეორე მოწვევის საკრებულოს ბიუროს სხდომის

ოქმი №16

*ქ. ამბროლაური, ბრატისლავა–რაჭის ქ. N11 19 მაისი 2022 წელი (11:00 სთ)*

ამბროლაურის მუნიციპალიტეტის საკრებულოს 2019 წლის 14 ნოემბრის N01 დადგენილებით დამტკიცებული „ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის და ამბროლაურის მუნიციპალიტეტის მეორე მოწვევის საკრებულოს თავმჯდომარის 2022 წლის 18 მარტის Nბ77.77220774 ბრძანების შესაბამისად 2022 წლის 19 მაისს შედგა ამბროლაურის მუნიციპალიტეტის მეორე მოწვევის საკრებულოს ბიუროს მორიგი სხდომა.

**სხდომას ესწრებოდნენ:**

ბიუროს სხდომის თავმჯდომარე - ასლან საგანელიძე - ამბროლაურის მუნიციპალიტეტის საკრებულოს თავმჯდომარე, დავით ხუციშვილი - ამბროლაურის მუნიციპალიტეტის მეორე მოწვევის საკრებულოს თავმჯდომარის პირველი მოადგილე; ზაალ მეტრეველი - ამბროლაურის მუნიციპალიტეტის საკრებულოს თავჯდომარის მოადგილე; დავით გოგსაძე - ამბროლაურის მუნიციპალიტეტის მეორე მოწვევის საკრებულოს თავმჯდომარის მოადგილე; პაატა მაჭანკაალაძე - ამბროლაურის მუნიციპალიტეტის საკრებულოს ფრაქციის ,,ქართული ოცნება - დემოკრატიული საქართველო“ თავმჯდომარე; თენგიზ გელოვნიშვილი – ამბროლაურის მუნიციპალიტეტის მეორე მოწვევის საკრებულოს საფინანსო–საბიუჯეტო კომისიის თავმჯდომარე; სიმონი ჭელიძე - ამბროლაურის მუნიციპალიტეტის მეორე მოწვევის საკრებულოს სივრცით - ტერიტორიული დაგეგმარებისა და ინფრასტრუქტურის კომისიის თავმჯდომარე; მერაბი ჩიტალაძე - ამბროლაურის მუნიციპალიტეტის საკრებულოს ქონების მართვისა და ბუნებრივი რესურსების საკითხების კომისიის თავმჯდომარე; ელიზბარ კობახიძე - ამბროლაურის მუნიციპალიტეტის მეორე მოწვევის საკრებულოს სამნადატო, საპროცედურო საკითხთა და ეთიკის კომისიის თავმჯდომარე, ამირან ლომთაძე - ამბროლაურის მუნიციპალიტეტის საკრებულოს ფრაქციის ,,ერთიანი ნაციონალური მოძრაობა“ თავმჯდომარე; სოსო ჭელიძე - ამბროლაურის მუნიციპალიტეტის საკრებულოს ფრაქციის ,,ამბროლაური საქართველოსთვის“ თავმჯდომარე.

**სხდომა დაიწყო:** 11:00 სთ.

**სხდომა დასრულდა:** 11:30 სთ.

ბიუროს 12 წევრიდან სხდომას ესწრება 11 წევრი. სხდომა უფლებამოსილია შეუდგეს მუშაობას. სხდომის თავმჯდომარემ ბიუროს სხდომა გახსნილად გამოაცხადა და ბიუროს წევრებს გააცნო დღის წესრიგის პროექტით გათვალისწინებული საკითხები.

**დღის წესრიგი:**

1. ამბროლაურის მუნიციპალიტეტის მეორე მოწვევის საკრებულოს 2022 წლის 25 მაისის მორიგი სხდომის დღის წესრიგის პროექტის დამტკიცება

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

ბიურომ ერთხმად დაამტკიცა ბიუროს სხდომის დღის წესრიგი.

ასლან საგანელიძემ აღნიშნა, რომ 25 მაისს გაიმართება საკრებულოს მორიგი სხდომა, ორი საკითხით, საკითხები განხილულია საკრებულოს მორიგ კომისიის სხდომებზე, სადაც შენიშვნები და წინადადებები არ დაფიქსირებულა. მან ისაუბრა კანონით მერის ინიცირებით მორიგ სხდომაზე საკითხის დამატების თაობაზე, კერძოდ სოციალურ პროგრამაში განხორციელებული ცვლილება არ ასახულა შესაბამისად ბიუჯეტის ცვლილების პროექტში და მოხდება ამ პრობლემის მოგვარება და ბიუჯეტის ცვლილება დაემატება.

**1. მოისმინეს:** საკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის მეორე მოწვევის საკრებულოს 2022 წლის 25 მაისის მორიგი სხდომის დღის წესრიგის პროექტის დამტკიცების თაობაზე

*/დღის წესრიგის პროექტი თან ერთვის/*

საკრებულოს თავმჯდომარემ, ასლან საგანელიძემ რიგითობით წარუდგინა დღის წესრიგი ბიუროს წევრებს.

საკრებულოს თავმჯდომარემ ასლან საგანელიძემ კენჭის ყრაზე დააყენა საკრებულოს 2022 წლის 25 მაისის მორიგი სხდომის დღის წესრიგის პროექტის დამტკიცების საკითხი

*კენჭისყრის შედეგით: მომხრე – 11; წინააღმდეგი – არცერთი.*

**გადაწყვიტეს:** ამბროლაურის მუნიციპალიტეტის მეორე მოწვევის საკრებულოს მესამე მორიგი სხდომა, რომელიც ამბროლაურის მუნიციპალიტეტის საკრებულოს რეგლამენტის მე-7 მუხლის მეორე პუნქტის შესაბამისად გაიმართება 2022 წლის 25 მაისის 11 საათზე წარიმართოს შემდეგი დღის წესრიგით და განსაზღვრული მომხსენებლებით:

1. ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის ანგარიში 2022 წლის 01 იანვრიდან - 01 მაისამდე გაწეული საქმიანობის შესახებ

*მომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის ეკონომიკისა და ქონების მართვის სამსახურის უფროსი*

1. ამბროლაურის მუნიციპალიტეტის მერიის სოციალური და ჯანდაცვის სამსახურის უფროსის ანგარიში 2022 წლის 01 იანვრიდან - 01 მაისამდე გაწეული საქმიანობის შესახებ

*მომხსენებელი მერაბ გეწაძე - ამბროლაურის მუნიციპალიტეტის მერიის პირველადი სტრუქტურული ერთეულის სოციალური და ჯანდაცვის სამსახურის უფროსი*

1. სხვადასხვა.

საკრებულოს თავმჯდომარემ საკრებულოს ბიუროს სხდომა დასრულებულად გამოაცხადა.

ამბროლაურის მუნიციპალიტეტის

მეორე მოწვევის საკრებულოს თავმჯდომარე ასლან საგანელიძე